b'\n_START_ARTICLE_\nPikolo trimitas\n_START_PARAGRAPH_\nPikolo trimitas (angl. piccolo trumpet)\xc2\xa0\xe2\x80\x93 ma\xc5\xbeiausias trimit\xc5\xb3 \xc5\xa1eimos muzikos instrumentas, suderintas garsui viena oktava auk\xc5\xa1tesniam negu standartini\xc5\xb3 B\xe2\x99\xad trimit\xc5\xb3._NEWLINE_Daugelis pikolo trimit\xc5\xb3 suderinti, kad grot\xc5\xb3 arba B\xe2\x99\xad ar A diapazone, tam naudojami skirtingi pirminiai vamzdeliai (angl. leadpipe). B\xe2\x99\xad pikolo trimito vamzd\xc5\xbeiai yra dukart trumpesni nei paprasto B\xe2\x99\xad trimito. Gaminami ir pikolo trimitai diapazonams G, F ir net auk\xc5\xa1tajam C, bet retai._NEWLINE_D diapazono soprano trimitas, dar vadinamas Bacho trimitu (angl. Bach trumpet) buvo i\xc5\xa1rastas belg\xc5\xb3 muzikos instrument\xc5\xb3 i\xc5\xa1rad\xc4\x97jo Victor Mahillon apie 1890\xc2\xa0m. ir skirtas groti auk\xc5\xa1t\xc4\x85sias trimit\xc5\xb3 partijas Bacho ir Hendelio muzikoje._NEWLINE_\xc5\xa0iuolaikiniai pikolo trimitai leid\xc5\xbeia muzikantams groti sunkias trimit\xc5\xb3 partijas baroko epochos k\xc5\xabriniuose, pvz., Bacho Antrajame Brandenburgo koncerte ir B-minor mi\xc5\xa1iose. Adolfas \xc5\xa0erbaumas (Adolf Scherbaum) buvo pirmasis trimitininkas, kuris specializavosi pikolo trimito repertuare ir atrado naujus baroko k\xc5\xabrinius, kuriems suk\xc5\xabr\xc4\x97 originalius transponavimus. Morisas Andre (Maurice Andr\xc3\xa9) 50 met\xc5\xb3 grodamas pikolo trimitu toliau vyst\xc4\x97 \xc5\xa1iuolaikin\xc4\xaf jo repertuar\xc4\x85._NEWLINE_Garso i\xc5\xa1gavimo technika i\xc5\xa1 esm\xc4\x97s tokia pati kaip ir grojant didesniuoju B\xe2\x99\xad trimitu. Skiriasi oro sl\xc4\x97gis ir darbas lie\xc5\xbeuviu, pikolo p\xc5\xabtikai naudoja seklesnius p\xc5\xabstukus. Beveik visi pikolo trimitai turi keturis vo\xc5\xbetuvus, o ne tris. Ketvirtasis paprastai pa\xc5\xbeemina gars\xc4\x85 viena kvarta. Tai praple\xc4\x8dia apatin\xc4\xaf diapazon\xc4\x85 ir leid\xc5\xbeia alternatyvias pir\xc5\xa1tuotes, pagerina kai kuri\xc5\xb3 nat\xc5\xb3 intonacijas._NEWLINE_Pikolo trimitas neturi b\xc5\xabti painiojamas su su ki\xc5\xa1eniniu trimitu (angl. pocket trumpet), tame pa\xc4\x8diame diapazone kaip ir \xc4\xafprastinis B\xe2\x99\xad trimitas.'